สังคมข่าวหุ้น
จับตาการประกาศงบไตรมาส 4/63 และงวดปี 63 รวมถึงผลการประชุมคณะกรรมการนโยบายการเงิน (กนง.) ในวันที่ 3 ก.พ.นี้ ว่าจะคงอัตราดอกเบี้ยนโยบายไว้ตามเดิมหรือปรับลดลง
จับตาการประกาศงบไตรมาส 4/63 และงวดปี 63 รวมถึงผลการประชุมคณะกรรมการนโยบายการเงิน (กนง.) ในวันที่ 3 ก.พ.นี้ ว่าจะคงอัตราดอกเบี้ยนโยบายไว้ตามเดิมหรือปรับลดลง
1 ก.พ. 2564

สังคมข่าวหุ้น
*ดัชนีตลาดหุ้นไทยปิดที่ระดับ 1,466.98 จุด ลดลง 1.53 จุด มูลค่าการซื้อขาย  95,785.18 ล้านบาท จับตาการประกาศงบไตรมาส 4/63 และงวดปี 2563 รวมถึงผลการประชุมคณะกรรมการนโยบายการเงิน (กนง.) ในวันที่ 3 ก.พ.นี้ ว่าจะคงอัตราดอกเบี้ยนโยบายไว้ตามเดิมหรือปรับลดลง เพราะหากมีการปรับลดอัตราดอกเบี้ยก็อาจจะกระทบกับหุ้นกลุ่มแบงก์ขนาดใหญ่ แต่จะเป็นบวกต่อหุ้นกลุ่มสินเชื่อ
*DTAC ไฟเขียวจ่ายเงินปันผลประจำปี 63 อีกในอัตราหุ้นละ 2.12 บาท คิดเป็นยีลด์ ราว 6.52% จากราคาหุ้นล่าสุด (29 ม.ค.63) ที่ 32.50 บาท เตรียมขึ้น XD วันที่ 11 ก.พ.64  ก่อนจ่ายปันผลวันที่ 20 เม.ย.64 หลังจากในช่วงปี 63 จ่ายเงินปันผลระหว่างกาลไปแล้วในอัตราหุ้นละ 0.87 บาท เมื่อวันที่ 14 ส.ค.63 อย่างไรก็ตาม ทั้งปี 63 มีการจ่ายเงินปันผลรวม 2.99 บาท/หุ้น
*SISB พร้อมกลับมาเปิดดำเนินการเรียนการสอนในโรงเรียนวันที่ 1 ก.พ.64 แต่ก็จะมีมาตรการป้องกันการแพร่ระบาดของโรคไวรัสโควิด-19 อย่างเคร่งครัดเหมือนกับช่วงก่อนหน้านี้ หากสถานการณ์คลี่คลายไปในทางที่ดี ก็น่าจะส่งผลให้ปี 64 มีรายได้รวมเติบโต 10-15% ได้ตามแผน และพร้อมมั่นใจจะมีนักเรียนใหม่เพิ่มอีก 150-200 คน จากสิ้นปี 2563 มีนักเรียนรวมกว่า 2,600 คน
*หุ้นไอพีโอ “ปตท. น้ำมันและการค้าปลีก หรือ OR”  ฮอตจริงๆ ราคาเบื้องต้น 16-18 บาทต่อหุ้น  คิดเป็น P/E ราว 23.9-26.9 เท่า รายย่อยสนใจเพียบ ยังสามารถจองซื้อได้ถึงวันที่ 2 ก.พ.64 เวลา 12.00 น.  ผ่านสาขา BBL-KTB-KBANK พร้อมเตรียมเคาะราคาสุดท้ายวันที่ 3 ก.พ.64 คาดประกาศผลการจัดสรรไม่เกินวันที่ 6 ก.พ.64 ก่อนเข้าเทรดในตลาด SET วันที่ 11 ก.พ.64
*PBHD บริษัทย่อย CRC ทำคำเสนอซื้อหุ้น COL จำนวน 640 ล้านหุ้น มูลค่า 19 บาท/หุ้น เป็นจำนวนเงินรวม 12,160 ล้านบาท จะถึงวันทำคำเสนอซื้อครั้งสุดท้ายในวันที่ 4 ก.พ.64 หลังจากนั้น COL จะกลายเป็นบริษัทย่อยโดยอ้อมของ CRC ก่อนเพิกถอนหุ้น COL ออกจากตลาดหุ้น
*ตลาดหลักทรัพย์ฯ IIG,RBF ให้ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 1 ก.พ.-12 มี.ค.64 ซึ่งจะส่งผลให้สภาพคล่องการเก็งกำไรปรับลง รวมถึงให้ SMT ขยายการใช้ Cash Balance ไปตั้งแต่วันที่ 1 ก.พ.-19 ก.พ. 64 จากก่อนหน้านี้ที่มีหุ้นที่ยังใช้ Cash Balance คือ NEX, NEX-W2 ใช้ถึงวันที่ 1 ก.พ.64, SEAOIL ใช้ถึงวันที่ 3 ก.พ.64 ส่วน CHAYO, CHAYO-W1, THCOM, NRF ใช้ถึงวันที่ 5 ก.พ.64 รวมถึง W,W-3  ใช้ถึงวันที่ 9 ก.พ.64 ด้าน ACAP, IND, KEX, YGG ใช้ถึงวันที่ 12 ก.พ.64 ส่วน DELTA ใช้ถึงวันที่ 16 ก.พ.64 สำหรับ IP, KCE ใช้ถึงวันที่ 19 ก.พ.64 ฟาก LEO ใช้ถึงวันที่  25 ก.พ.64 และTKN ใช้ถึงวันที่ 5 มี.ค.64
*ปิดท้ายพบกับข่าวหุ้นเจาะตลาด เวลา 9.35-11.00 น.ดำเนินรายการโดยบูรพา สงวนวงศ์ และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 96 Mhz
*พร้อมอัพเดทตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น.ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.